நோயும் மருந்தும்

வினாவிடை

1. நோயின் மூன்று வகைகள் யாவை?
   * மருந்தினால் நீங்கும் நோய்
   * எதனாலும் தீராத தன்மையுடைய நோய்
   * வெளியில் ஆறி உள்ளுக்குள் இருந்து துன்பம் தரும் நோய்

என நோய் மூவகை ஆகும்.

1. நீலகேசியில் பிறவித் துன்பத்தைத் தீர்க்கும் மருந்துகளாகக் கூறப்படுவன யாவை?

* நல்லறிவு
* நற்காட்சி
* நல்லொழுக்கம்

என்பவையே பிறவித் துன்பத்தைத் தீர்க்கும் மருந்துகளாக நீலகேசியில் கூறப்படுவன ஆகும்.

சிறு வினா

1.நோயின் வகைகள் அவற்றைத் தீர்க்கும் வழிகள் பற்றி நீலகேசி கூறுவன யாவை?

நோய் மூன்று வகைப்படும். அவை

மருந்தினால் நீங்கும் நோய்,

எதனாலும் தீராத தன்மையுடைய நோய்,

வெளியில் ஆறி உள்ளுக்குள் இருந்து துன்பம் தரும் நோய்.

அவற்றைத் தீர்க்கும் வழிகள்:

அகற்றுவதற்கு அரியவை பிறவித் துன்பங்கள் ஆகும்.

இவற்றைத் தீர்க்கும் மருந்துகள் மூன்று நல்லறிவு, நற்காட்சி, நல்லொழுக்கம் என்பவையே அம்மருந்துகள். இவற்றை ஏற்றோர் பிறவித் துன்பத்திலிருந்து நீங்கி உயரிய இன்பத்தை அடைவர்.

சிந்தனை வினா

1. துன்பமின்றி வாழ நாம் கைக்கொள்ள வேண்டிய நற்பண்புகள் யாவை?

தருமம் செய்தல், கோபத்தைத் தணித்தல், முயற்சி செய்தல், கல்வி கற்றல், உலக நடைமுறையை அறிந்து நடத்தல், நல்ல நூல்களைப் படித்தல், பொய்சாட்சி சொல்லாமல் இருத்தல், இனிமையாகப் பேசுதல், பேராசையைத் தவிர்த்தல், நட்புடன் பழகுதல், பெரியோர்களை மதித்தல், ஒழுக்கம் தவறாமல் இருத்தல், நன்றியை மறவாமல் இருத்தல், காலத்தைக் கடைபிடித்தல், களவு செய்யாதிருத்தல், இழிவானதைச் செய்யாதிருத்தல், இரக்கம் கொள்ளுதல், பொய் சொல்லாதிருத்தல், ஆணவம் கொள்ளாதிருத்தல், சுறுசுறுப்புடன் இருத்தல், உடற்பயிற்சி செய்தல், அதிகாலையில் எழுந்திருத்தல் போன்றவை துன்பமின்றி வாழ  கைக்கொள்ள வேண்டிய நற்பண்புகள் ஆகும்.